CELEX: 32008R0939
Language: sk
Date: 2008-09-24 00:00:00
Title: Nariadenie Komisie (ES) č. 939/2008 z  24. septembra 2008 , ktorým sa schvaľujú nezanedbateľné zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Rocamadour (CHOP)]

25.9.2008   
            
            
               SK
            
            
               Úradný vestník Európskej únie
            
            
               L 257/12
            
         
      NARIADENIE KOMISIE (ES) č. 939/2008
   z 24. septembra 2008,
   ktorým sa schvaľujú nezanedbateľné zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Rocamadour (CHOP)]
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:
   
               (1)
            
            
               Komisia v súlade s článkom 9 ods. 1 prvým pododsekom a podľa článku 17 ods. 2 nariadenia (ES) č. 510/2006 preskúmala žiadosť Francúzska o schválenie zmien a doplnení špecifikácie chráneného označenia pôvodu „Rocamadour“ zapísaného do registra podľa nariadenia Komisie (ES) č. 2400/96 (2).
            
         
               (2)
            
            
               Keďže príslušné zmeny a doplnenia nie sú menšieho rozsahu v zmysle článku 9 nariadenia (ES) č. 510/2006, Komisia podľa článku 6 ods. 2 prvého pododseku uvedeného nariadenia uverejnila danú žiadosť o zmeny a doplnenia v Úradnom vestníku Európskej únie
                   (3). Vzhľadom na to, že Komisii nebola v súlade s článkom 7 nariadenia (ES) č. 510/2006 oznámená žiadna námietka, tieto zmeny a doplnenia sa musia schváliť,
            
         PRIJALA TOTO NARIADENIE:
   Článok 1
   Zmeny a doplnenia špecifikácie uverejnené v Úradnom vestníku Európskej únie, týkajúce sa názvu, ktorý sa uvádza v prílohe k tomuto nariadeniu, sa týmto schvaľujú.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. septembra 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12.
   
      (2)  Ú. v. ES L 327, 18.12.1996, s. 11.
   
      (3)  Ú. v. EÚ C 291, 5.12.2007, s. 14.
   
      PRÍLOHA
      Poľnohospodárske výrobky určené na ľudskú spotrebu, uvedené v prílohe I k zmluve:
      Trieda 1.3.   Syry
      FRANCÚZSKO
      Rocamadour (CHOP)